
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 113 

7 Μαρτίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Εμβ. 2.700 στρ. στη 
θέση Πουρναρόβρυση, περιφέρειας Κοινότητας Λα- 
φυστίου Ν. Βοιωτίας. . Υ . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Τροποποίηση του εγκεκριμένου ρυμοτομικού σχεδίου 

του Δήμου Μενεμένης (Ν. Θεσσαλονίκης). 2 

Τροποποίηση του εγκεκριμένου ρυμοτομικού σχεδίου 
του Δήμου Θεσσαλονίκης (Ν. Θεσσαλονίκης)». .. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 35 (1) 

Κήρυξη αναδασωτέας έκτασης Εμβ. 2.700 οτρ. στη θέση 
Πουρναρόβρυση, περιφέρειας Κοινότητας Λαφυστίου 
Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του αρθρ. 117 παράγρ. 3 του Συντάγμα¬ 
τος της χώρας. 

2. Τις διατάξεις των αρθρ. 41 παρ. 1 και 38 παρ. 1 του Ν. 
998/79 «περί προστασίας των δασών κ.λ.π.». 

3. Τις σχετικές διατάξεις των Π.Δ. «περί μεταβίβασης 
αρμοδιοτήτων του Υπουργού Γεωργίας κ.λ.π.». 


4. Τις αρ. 160417/1180/8.7.80 και 182447/3049/ 
24.9.80 διαταγές του Υπουργείου Γεωργίας. 

5. Την αρ. 59/13.1.95 πρόταση του Δασαρχείου Λιβα¬ 
δειάς για κήρυξη ως αναδασωτέας της αναφερομένης στο 
θέμα έκτασης που καλυπτόταν από αείφυλλα πλατύφυλλα 
και καταστράφηκε με παράνομη εκχέρσωση μέσα στο 
1994. 

6. Την ανάγκη προστασίας της έκτασης και επανεγκα- 
τάστασης της δασικής βλάστησης, αποφασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, την προστασία και αποκατάσταση 
της δασικής βλάστησης με φυσική αναγέννηση, τη δημό¬ 
σια δασική έκταση Εμβαδ. 2.700 στρεμ. που εκχερσώ¬ 
θηκε παράνομα και βρίσκεται στη θέση «Πουρναρόβρυση 
Περιφέρειας Κοινότητας Λαφυστίου - Βοιωτίας και έχει 
εκδοθεί το αρ. 6/1994 Π.Δ. του Δασαρχείου Λιβαδειάς. 

Η παραπάνω αναδασωτέα έκταση προσδιορίζεται από 
τα στοιχεία Α-Β-Γ-Δ-Ε-Ζ-Η με εξάρτηση από Κολ και ση¬ 
μειώνεται στο συνημμένο σχεδιάγραμμα που έχει θεωρη¬ 
θεί και που αποτελεί ανασπόσπαστο μέρος της απόφασης 
αυτής, ορίζεται δε ως παρακάτω: 

Βόρεια: Με ελαιοπερίβολο και πέραν παλαιά Εθνική 
οδός Λιβαδειάς - Λαφυστίου. 

Νότια: Με γεωργοδενδροκομικές, καλλιέργειες. 

Ανατολικά: Με γεωργοδενδροκομικές Καλλιέργειες. 

Δυτικά: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λιβαδειά, 24 Ιανουάριου 1995 

Ο Νομάρχης κ.α.α. 

Ο Δ/ντής 

ΣΤ. ΚΑΣΤΡΙΝΑΚΗΣ 

ΠΟΛΕΟΔΟΜΙΑ 


μοσίων Έργων, αποφασίζουμε: 


ΔΙΑΤΑΓΜΑΤΑ 


Άρθρο 1 


( 2 ) 

Τροποποίηση του εγκεκριμένου ρυμοτομικού σχεδίου του 
Δήμου Μενεμένης (Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 70 του ν. δ/τος της 
17.7.1923 «Περί σχεδίων πόλεων κλπ.» <Α' 228) όπως 
τροποποιήθηκαν και συμπληρώθηκαν. 

2. Τις διατάξεις του άρθρου 23 της παρ. 1 εδ. ιδ. του ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 99 (παρ. 3) του ν. 1892/ 
1990 «Για τον εκσυχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

4. Την 86/1994 γνωμοδότηση του Δημοτικού Συμβου¬ 
λίου Μενεμένης (ν. θεσ/νϊκης). 

5. Την 4/συν. 19η/1994 γνωμοδότηση της Εκτελεστι¬ 
κής Επιτροπής του Οργανισμού Θεσσαλονίκης, με πρό¬ 
ταση του Υπουργού Περιβάλλοντος, Χωροταξίας και Δη- 


Έγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Μενεμένης (ν. Θεσσαλονίκης) με 
τον αποχαρακτηρισμό του πεζοδρομίου Αγαμέμνονος και 
τον χαρακτηρισμό του σε οδό όπως φαίνεται στο σχετικό 
πρωτότυπο διάγραμμα σε κλίμακα 1:500 που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 4406/1994 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση του παρόντος 
διατάγματος. 

Αθήνα, 11 Φεβρουάριου 1995 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΚΏΣΤΑΣ ΛΑΛΙΩΤΗΣ 

(3) 

Τροποποίηση του εγκεκριμένου ρυμοτομικού σχεδίου του 
Δήμου Θεσσαλονίκης (Ν. Θεσσαλονίκης)». 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατόξεις των άρθρων 3 και 70 του ν. δ/τος της 
17.7.1923 «Περί σχεδίων πόλεων κλπ.» (Α' 228) όπως 
τροποποιήθηκαν και συμπληρώθηκαν. 

2. Τις διατάξεις του άρθρου 99 {παρ. 3) του ν. 1892/ 
1990 «Για τον εκσυχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

3. Τις διατάξεις του άρθρου 23 παρ. 1 εδ. ιδ. του ν. 
1558/85 «Κυβέρνηση και Κυβερνητικά Όργανα» (Α' 137). 

4. Τις διατάξεις του άρθρου 29Α του ν. 1558/85 όπως 
αυτό προστέθηκε με το άρθρο 27 του ν. 2081/92 (Α' 
154). 

5. Τις 2060/1992 και 1130/1993 γνωμοδοτήσεις του 
Δημοτικού Συμβουλίου Θεσσαλονίκης. 

6. Την 8/συν. 7η/1994 γνωμοδότηση της Εκτελεστικής 
Επιτροπής του Οργανισμού Θεσσαλονίκης. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

8. Την 701/1994 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


Άρθρο 1 

Έγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Θεσσαλονίκης (Ν. θεσ/ν|κης) στο 
Γ. 169 οικοδομικό τετράγωνο, που περικλείεται από τις 
οδούς Αγίου Δημητρίου, Γρηγορίου Λαμπράκη και Αμολια- 
νής με την έγκριση εντός αυτού πεζοδρόμου, όπως φαίνε¬ 
ται στο πρωτότυπο διάγραμμα σε κλίμακα 1:500 που θεω¬ 
ρήθηκε από τον Προϊστάμενο της Δ/νσης Τοπογραφικών 
Εφαρμογών με την 101470/1994 πράξη του, που αντί¬ 
τυπό του σε φωτοσμίκρινση δημοσιεύεται με το παρόν 
διάταγμα. 

Άρθρο 2 

Στην πρόσοψη των οικοπέδων, οικοδομημένων ή μη, 
που βρίσκονται στο κατά το προηγούμενο άρθρο οικοδο¬ 
μικό τετράγωνο και έχουν πρόσωπο στον εγκρινόμενο πε- 
ζόδρομο, επιβάλλεται προκήπιο πλάτους τριών μέτρων 
(3.00μ), φαίνεται στο διάγραμμα του άρθρου 1. 

Η ισχύς του παρόντος διατάγματος αρχίζει από τη δημο¬ 
σίευση του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 11 Φεβρουάριου 1995 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΚΟΣΤΑΣ ΛΑΛΙΩΤΗΣ 

